Publication: Magyar Közlöny
Issue: MK-1999-85 (Year: 1999, Number: 85)
Era: 1990-2004
Section: a 28/1999. (IX. 24.) KHVM rendelethez
Paragraph Index: 375

(1) Az R. 1. számú melléklete II. pontjának 1.1. pontja helyébe a következő rendelkezés lép: „1.1. Belterületi elsőrendű főutak Az egyes városrészeket összekapcsoló, nagy helyi forgalmat levezető közutak. Forgalmi csomópontjai általában szintbeniek és jelzőlámpával szabályozottak (több csomópont esetén összehangolt szabályozással). A megállás és várakozás általában csak külön leállósávban engedélyezett, kapubejáró létesítése, új út építése, illetve korszerűsítése esetén (kivéve a településszerkezet és a beépítettség kötöttségeit, történelmi belvárosok adottságait) nem engedélyezett. A tömegközlekedési járatok megállóhelyei a forgalmi sávoktól elkülönítettek.”

Source: https://magyarkozlony.hu/hivatalos-lapok/1ab92e517fbe7c76e8f670fadcd7f5317fa224d7/dokumentumok/88b266f906ba85894b70ee750cffda4efd590376/letoltes